Návrh

VYHLÁŠKA
Dopravného úradu

z ...2027,

ktorou sa ustanovujú náležitosti žiadosti o vykonanie previerky osoby

Dopravný úrad podľa § 176 ods. 2 písm. a) tridsiateho siedmeho bodu zákona č. ..../2026 Z. z. o civilnom letectve a o zmene a doplnení niektorých zákonov (letecký zákon) (ďalej len „zákon“) po dohode s Ministerstvom dopravy Slovenskej republiky ustanovuje:

§ 1

(1) Žiadosť o vykonanie previerky osoby obsahuje
a) [bookmark: _GoBack]údaje o posudzovanej osobe v rozsahu podľa § 168 ods. 1 zákona, telefonický kontakt, e-mail,
b) adresa prechodného pobytu alebo miesta, kde sa posudzovaná osoba zdržiava, ak sa aplikuje,
c) údaje o zamestnávateľovi posudzovanej osoby, pre ktorého žiada previerku, v rozsahu § 165 ods. 1 zákona,
d) uvedenie funkcie, ktorú má posudzovaná osoba u zamestnávateľa podľa písmena c) vykonávať,
e) označenie požadovanej previerky osoby: štandardná alebo posilnená,
f) osobné údaje a informácie o posudzovanej osobe potrebné k vyžiadaniu si informácií a vyjadrení od štátnych orgánov podľa § 102 ods. 10 zákona, 
g) dátum a miesto vyhotovenia žiadosti.

(2) Prílohou žiadosti o vykonanie previerky osoby je
a) priebeh zamestnania, vzdelávania a akýchkoľvek časových medzier v nich počas najmenej piatich predchádzajúcich rokov,
b) doklad o uhradení správneho poplatku.

(3) Vzor žiadosti o vykonanie previerky osoby je zverejnený na webovom sídle Dopravného úradu.

§ 2

Táto vyhláška nadobúda účinnosť 1. apríla 2027.

